
От 01.04.2026г. Фондация „Социални норми“ започва предоставянето на социалните услуги „Информиране и консултиране“ и „Терапия и рехабилитация“ като основен елемент в системата за социална подкрепа, който има за цел да предостави на хората необходимата информация и насоки относно техните права, възможности за социална помощ и подкрепа, както и други услуги, които могат да им помогнат в различни житейски ситуации. Освен това ще се приложи съвкупност от различни дейности за развиване, възстановяване, поддържане или подобряване на социални умения, умения за самообслужване, комуникация, разрешаване на емоционални конфликти, овладяване на поведението, понижаване на тревожността, подобряване на самооценката, възможностите за труд и други, както и социализиращи дейности за лица във висок риск от социално изключване.  
Дейността ще се осъществява в Петрич и се финансира по проект BG-RRP-1.009-0011-C01 “Изграждане на Младежки център в гр. Петрич”, финансиран  по процедура BG-RRP-1.009 – А2 ИЗГРАЖДАНЕ НА МЛАДЕЖКИ ЦЕНТРОВЕ (в градове, които не са областни) по Национален план за възстановяване и устойчивост.
За обхванатите младежи ще се изпълнят следните дейности:
· Предоставяне на неформални обучения в Младежки център – Петрич на младежи в областта на гражданското образование, лидерски умения и меки умения.
· Провеждане на изследване, анализи оценка на степента на развитие на комуникационните умения на младежи от целевата група по проекта и предоставяне на последващи услуги по подобряването им, спрямо идентифицираните индивидуални нужди и потребности на обхванатите в изследването лица, с цел социална и/или трудова реализация.

